stanford-oval/wikipedia huggingface dataset:
אנטרפרייז (ספינת חלל בדיונית)
תיאור > צירי זמן חלופיים > עתיד חלופי

דגם: Galaxy II (גלקסיה II)

שנות שירות: ידוע כי הספינה הייתה בשירות במהלך שנת 2388, אולם לא ידועה השנה בה הושקה או השנה בה הושבתה

קפטנים: אדמירל ויליאם רייקר (ג'ונתן פרייקס)

מידע נוסף: ב-"All Good Things...", פרק הסיום הכפול של הסדרה מסע בין כוכבים: הדור הבא, ספינת החלל Enterprise-D הוצגה בעתיד חלופי, שבו לא התרסקה במהלך האירועים המתוארים במסע בין כוכבים: דורות, ובמקום זאת הפכה לספינתו האישית של אדמירל ויליאם ט' רייקר.
דגם: לא ידוע

שנות שירות: ידוע כי הספינה הייתה בשירות במהלך המאה ה-26, אולם לא ידועה השנה בה הושקה או השנה בה הושבתה

קפטנים: לא ידוע

מידע נוסף: אחד מפרקי הסדרה מסע בין כוכבים: אנטרפרייז כולל סצנה שבה ספינת החלל Enterprise-J מופיעה. ספינה זו פועלת בציר זמן חלופי במהלך המאה ה-26.
תיאור > צירי זמן חלופיים > יקום המראה

"יקום המראה" הוא יקום מקביל, שהופיע לראשונה בסדרה המקורית כמציאות שבה אימפריה מיליטריסטית שולטת בשטח שבו ביקום הרגיל שולטת הפדרציה.
דגם: NX

שנות שירות: שנות ה-50 של המאה ה-22

קפטנים: מקסימיליאן פורסט (ווהן ארמסטרונג), ג'ונתן ארצ'ר (סקוט באקולה)

מידע נוסף: עלילתו של אחד מפרקי מסע בין כוכבים: אנטרפרייז מתארת קיומו של יקום מקביל של Enterprise NX-01. ספינה זו הושקה תחת פיקודו של הקפטן מקסימיליאן פורסט, אם כי לזמן קצר – הקצין הראשון שלו, ג'ונתן ארצ'ר, לוקח פיקוד על ספינת החלל בעקבות מרד.
דגם: Constitution (חוקה)

שנות שירות: שנות ה-60 של המאה ה-23

קפטנים: כריסטופר פייק (ג'פרי האנטר), ג'יימס ט' קירק (ויליאם שאטנר), ספוק (לנרד נימוי)

מידע נוסף: ספינה זו הופיעה ביקום המקביל המקורי, במהלך פרק בסדרה המקורית.
תיאור > צירי זמן חלופיים > היקום הספרותי

דגם: Odyssey (אודיסיאה)

שנות שירות: מאז 2409

קפטנים: וא'קל שון / דאטה

מידע נוסף: ספינה זו מופיעה במשחק המחשב "Star Trek Online" ובספר אימזדי של הסופר פיטר דייוויד, ומחליפה את קודמתה – USS Enterprise E – כספינת הדגל של צי הכוכבים. ספינה זו היא מדגם "אודיסיאה", אשר הושקה בשנת 2409. מקום מושבו של צוות פיתוח ה"אודיסיאה" הוא מספנות צי הכוכבים, בסן פרנסיסקו. בדומה לספינות חלל מדגם "גלקסיה", גם לספינות מדגם "אודיסיאה" יש יכולת לנתק ממנה את ה"צלחת". בספר אימזדי משמש דאטה כמפקדה של הספינה.
תיאור > צירי זמן חלופיים > מציאות חלופית

עלילת הסרט סטארטרק משנת 2009 מתרחשת במציאות שהשתנתה, כתוצאה ממסע בזמן דרך חור שחור של הרומולאנים.
דגם: Constitution (חוקה)

שנות שירות: החל משנת 2258

קפטנים: כריסטופר פייק (ברוס גרינווד), ספוק (זאכרי קווינטו), ג'יימס ט' קירק (כריס פיין)
קבלה והשפעה

כתוצאה מקמפיין מוצלח של מעריצי הסדרה, נאס"א שינתה לאנטרפרייז את שמה של מעבורת החלל הראשונית ששימשה לצורך טיסות מבחן. בשנת 1994, מעבורת החלל אנטרפרייז אירחה כנס של "ועידת מסע בין כוכבים", אשר במסגרתו שובצו מזכרות של "מסע בין כוכבים" בכל רחבי הספינה.
הערות שוליים

1 2 3 4 5 6 7 8  Okuda, Michael; Denise Okuda; Debbie Mirek (1999). The Star Trek Encyclopedia. Pocket Books. ISBN 0-671-53609-5.
↑  Anders, Charlie Jane (31 בדצמבר 2010). "Ralph McQuarrie's concept art for a Star Trek movie in 1976-1977". io9. נבדק ב-28 ביולי 2013. {{cite web}}:  (עזרה)
↑  Trendacosta, Katharine (July 23, 2016). "Star Trek: Discovery Officially Takes Place in the Prime Universe". io9. United States: Univision Communications. Archived from the original on July 28, 2016. Retrieved July 24, 2016.
1 2 3  Asherman, Alan (1 במאי 1993). The Star Trek Compendium. ISBN 978-0-671-79612-9. {{cite book}}:  (עזרה)
↑  Bick, Ilsa J. (בנובמבר 2003). Star Trek: The Lost Era: Well of Souls. Pocket Books. ISBN 0-7434-6375-7. {{cite book}}:  (עזרה)
↑  "U.S.S. Enterprise-E". Viacom. נבדק ב-13 בפברואר 2009. {{cite web}}:  (עזרה)
↑  Star Trek Azati Prime
↑  DENNIS JOYCE, STAFF WRITER (28 באוקטובר 1994). "CARRIER ENTERPRISE MEETS STARSHIPS ENTERPRISE \ STAR TREK FANS PLAN TO BOLDLY GO ABOARD THE NAVY SHIP FOR CONVENTION TOUR". The Virginian-Pilot Archives. PilotOnline.com. נבדק ב-14 במאי 2012. {{cite web}}:  (עזרה)
| --- | --- |
בקרת זהויות :  NLI: 987007412391305171  LCCN: sh2015001469 
מושב הקפטן, ועמדת השליטה הטקטית בגשר הפיקוד של NCC-1701-D המוצג במוזיאון בקליפורניה
NCC-1701-E – דגם הספינה שהוצג בתיאטרון בקנדה
מעבורת החלל אנטרפרייז של נאס"א על כן השיגור
ארץ השלגים

ארץ השלגים (בלטינית: Terra Nivium - "טרה ניביום") היא רמה בעלת צורת משולש על פני הירח. שמה של הרמה ניתן לה על ידי הסלנוגרף ג'ובאני ריקיולי בספרו "האלמגסט החדש" (Almagestum novum).
הרמה מצויה צפונית לים האדים. מצפון מערב לרמה מצוי רכס הרי אפנינוס ובצפון מזרחה רכס הרי האמוס. על פני הרמה מספר חלקים נמוכים יותר המכוסים בזלת, ומהווים ימות קטנות.
חלקי ארץ השלגים.
| שם האזור | שם לטיני | קו רוחב | קו אורך | קוטר |
| --- | --- | --- | --- | --- |
| מפרץ האמון | Sinus Fidei | 18.0° N | 2.0° E | 70 ק"מ |
| אגם השמחה | Lacus Felicitatis | 19.0° N | 5.0° E | 90 ק"מ |
| אגם השנאה | Lacus Odii | 19.0° N | 7.0° E | 70 ק"מ |
| אגם הצער | Lacus Doloris | 17.1° N | 9.0° E | 110 ק"מ |
| אגם העדינות | Lacus Lenitatis | 14.0° N | 12.0° E | 80 ק"מ |
| אגם העונג | Lacus Gaudii | 16.2° N | 12.6° E | 113 ק"מ |
| אגם החורף | Lacus Hiemalis | 15.0° N | 14.0° E | 50 ק"מ |
ארנסט הופנברג

ארנסט הופנברג (בגרמנית: Ernst Hoppenberg;‏ 26 ביולי 1878 – 29 בספטמבר 1937) היה שחיין ושחקן כדורמים גרמני, היה האלוף האולימפי הראשון במשחקים האולימפיים במשחה הגב, בעל 2 מדליות זהב.
ביוגרפיה

הופנברג נולד בברמן. אביו היה המנהל של בריכת השחייה המכורה היחידה בברמן וכך החל לשחות ולהתאמן בגיל צעיר.
באולימפיאדת פריז (1900) זכה הופנברג בשתי מדליות זהב, במשחה ל-200 מטר גב בתוצאה של 2:47.0 דקות, לפני קארל רוברל מאוסטריה (2:56.0 דקות) ויוהנס דרוסט מהולנד (3:01.0 דקות) ובמשחה ל-200 מטר קבוצתי לפני שתי קבוצות מצרפת. הופנברג היה השחיין המהיר בתחרות וקבע תוצאה של 2:35.4 דקות. נוסף לכך, היה חבר בנבחרת הכדורמים של ארצו אך לא שיחק בשום משחק.
הופנברג שירת בצבא בקיל. כמזכיר בנייה הוא ייסד מועדון שחייה בצ'ינגדאו, שבסין (הייתה מושבה גרמנית).
בשנת 1928 החל לנהל הופנברג את הבריכה המקורה בברמן, אותה ניהל אביו. תשע שנים מאוחר יותר, בשנת 1937 היה מעורב בתאונת דרכים בעיר קירן ומת מפקקת (תרומבוזיס) למחרת.
תארים והישגים

בשנת 1988 זכה הופנברג להכלל בהיכל התהילה הבינלאומי של השחייה.
הערות שוליים

↑  בכל קבוצה היו 5 שחיינים, כל אחד מהם שחה 200 מטר חופשי. כל שחיין קיבל ניקוד, לפי מיקומו. ככל שהמיקום היה גבוה יותר כך הניקוד היה נמוך יותר.
↑  ERNST HOPPENBERG (GER) – 1988 Honor Pioneer Swimmer, באתר International Swimming Hall of Fame
| --- | --- |
בקרת זהויות :  GND: 1034907441  ISNI: 0000 0004 0894 8461  VIAF: 302139502   WorldCat (עם VIAF): 302139502
ארץ הצבי (ספר)

| --- | --- |

 מידע כללי
 מאת:  אריה (לובה) אליאב
 שפת המקור:  עברית
 סוגה:  עיון
 הוצאה
 הוצאה:  עם עובד
 תאריך הוצאה:  1972
 מספר עמודים:  483 עמודים + 18 עמודים של מבואות.
 קישורים חיצוניים
 הספרייה הלאומית:  002483041, 001768250, 002482901, 002362028, 001187457, 003812989
"ארץ הצבי" הוא ספרו של אריה (לובה) אליאב. אליאב התמסר לכתיבת הספר אחרי שהתפטר מתפקידו כמזכ"ל מפלגת העבודה בעקבות עימות אידאולוגי, בעיקרו מדיני, בינו לבין צמרת מפלגת העבודה, ובראשה ראש הממשלה גולדה מאיר. הספר יצא לאור ב-1972 בהוצאת עם עובד והודפס בעשרות אלפי עותקים בתשע מהדורות, האחרונה שבהן ב-1998, במלאת 50 שנים למדינת ישראל.
שם הספר - ארץ הצבי - נבחר בעקבות הופעתו במקורות כתיאורה של ארץ ישראל כארץ יפה ונשאפת. לאליאב הייתה גם סיבה סמויה לבחירת השם הזה. שם נעוריה של אשתו טניה היה צבי.
ארץ הצבי היה ניסיון ראשון ומיוחד לכלול בספר אחד תיאור ממצה של תולדות המאבק על ארץ ישראל מאז המאה התשע-עשרה ועד אחרי מלחמת ששת הימים, תמונה גלובלית של הסיכויים והסיכונים לשלום העולם על מרכיביו השונים, הסכסוך הישראלי-פלסטיני והעימות עם העולם הערבי, ישראל מול ארצות הברית, ברית המועצות, ארצות אירופה והעולם השלישי. חלקו העיקרי של הספר עוסק ביעדיה ובאתגריה של ישראל, ובהקשר זה ב"מצבה של הדת", בציונות הסוציאליסטית ובקיבוץ. לכל זה נוספו הערות אקטואליות בסוף המהדורה הראשונה ומבואות אחדים במהדורות המאוחרות. חוט השני הנשזר בכל הספר הוא חזון השלום של לובה אליאב ועמו מלוא השקפותיו וחזונו החברתי.
א"ב יהושע כתב לקראת הוצאת המהדורה התשיעית, ש"ארץ הצבי" "הוא ספר שנוצר בסערת מלחמה, מלחמה אידאולוגית. הספר בנוי כמבנה מתוחכם היצוק מהאלמנטים הבאים: תשתית אידאולוגית, סיכום היסטורי מתומצת, הערכת מצבים קונקרטיים בשטח, האופציות האפשריות, בחירת האופציה הנכונה, שילובה בתוך מסכת של יעדים ארוכי טווח (עד סוף המאה על-פי-רוב) למדינת ישראל. האלמנטים הללו אינם מפוזרים בפרקים נפרדים אלא יצוקים בכל יחידה ויחידה בספר, בכל נושא ונושא... זה כוחו של 'ארץ הצבי', שנכתב לפני שנים - הוא נעשה שוב אקטואלי."
הספר במלואו וחלקים ממנו תורגמו לשפות שונות, ובכללן לערבית (אליאב העניק עותק בערבית לסאדאת בעת ביקורו בישראל ב-1977).
אריק ג'ונסון

ערך זה עוסק בגיטריסט. אם התכוונתם לשחקן, ראו .
| --- | --- |

אריק ג'ונסון
 לידה:  17 באוגוסט 1954 (בן 70) אוסטין, ארצות הברית 
 שם לידה:  David Eric Johnson 
 מוקד פעילות:  אוסטין, טקסס
 תקופת הפעילות:  מ-1974
 מקום לימודים:  אוניברסיטת טקסס באוסטין 
 סוגה:  רוק אינסטרומנטלי, רוק פיוז'ן
 כלי נגינה:  גיטרה חשמלית, גיטרה אקוסטית, פסנתר
 חברת תקליטים:  רפרייז רקורדס 
 אתר רשמי
 חברים לשעבר
 "G3",  "Alien Love Child",  "Electromagnets"
 
אריק ג'ונסון (באנגלית: Eric Johnson, נולד ב-17 באוגוסט 1954 באוסטין, טקסס) הוא גיטריסט בז'אנר הרוק האינסטרומנטלי, שמשלב בין סגנונות ג'אז, פיוז'ן, העידן החדש וקאנטרי לנגינתו.
מגזין "Guitar Player" קרא לג'ונסון "אחד מנגני הגיטרה הווירטואוזים המוערכים ביותר". האמן גם זכה להערכה מצד אמנים אחרים כקרלוס סנטנה, בי בי קינג, ג'ו סטריאני, סטיבי ריי ווהן, פרינס, סטיב מורס מלהקת דיפ פרפל ובילי גיבונס מלהקת זי זי טופ.
ג'ונסון היה מועמד ארבע פעמים לפרס גראמי, מתוכם זכה באחד על הסינגל "Cliffs of Dover" מאלבומו "Ah Via Musicom".
חייו

ג'ונסון פיתח כישרון מוזיקלי מגיל צעיר, היות שגדל במשפחה מוזיקלית. הוא למד נגינה בפסנתר ובגיל 11 עבר לנגינה בגיטרה, כאשר בין השראותיו נמנו אריק קלפטון, קרים, וס מונטגומרי, ג'ימי הנדריקס, בוב דילן, ג'אנגו ריינהארדט, ג'רי ריד וצ'ט אטקינס בין היתר. ניסיונו המקצועי הראשון היה בגיל 15 כחבר הרכב הרוק פסיכדלי "מריאני".
ג'ונסון למד באוניברסיטת טקסס לאחר שסיים בית ספר תיכון, וסייר עם משפחתו באפריקה. כשחזר, הצטרף ללהקת "Electromagnets" בשנת 1974, שיצאה לסיבובי הופעות אך כשלה בניסיונות למצוא חברת תקליטים שתואיל להחתים אותם, ולבסוף התפרקה ב-1977. ג'ונסון הקים הרכב מוזיקלי בשם "the Eric Johnson Group", והקליט את אלבום הסולו הראשון שלו "Seven Worlds", אולם עקב מחלוקות בחוזה לא הצליח להוציא לאור את האלבום, מה שעיכב את הקריירה שלו. האלבום יצא כמעט 20 שנה אחרי, לאחר שג'ונסון רכש את הזכויות להקלטות.
ג'ונסון המשיך לבנות את המוניטין שלו בכך שעבד לצד אמנים כדוגמת קט סטיבנס, קרול קינג וכריסטופר קרוס. נגינתו משכה את תשומת לבו של האמן פרינס בשנת 1984, בעת שידורה של תוכנית טלוויזיה בשם "Austin City Limits". היה זה בזכות כריסטופר קרוס והמפיק המוזיקלי דייוויד טיקל שעזרו לג'ונסון לחתום על חוזה הקלטות עם האחים וורנר, ולהוציא לבסוף את אלבום הבכורה שלו, "Tones".
ג'ונסון הופיע על שער המגזין "Guitar Player" במאי 1986 כצעד נועז לקדם את אלבומו של הגיטריסט, שזכה להצלחה מסחרית ולהערכה וכן למועמדות ראשונה לפרס גראמי (הקטע "Zap"). אולם, למרות ההצלחה, אלבומו לא נמכר היטב, וחוזה ההקלטות עם חברת האחים וורנר פקע. מאוחר יותר חתם ג'ונסון עם חברת התקליטים Cinema Records, תחת הפצת קפיטול רקורדס. ג'ונסון הוכר על פועלו כגיטריסט מכובד לאחר שהוציא את אלבומו "Ah Via Musicom" בשנת 1990, כאשר מכירות האלבום נסקו והאלבום הגיע למעמד פלטינה. ג'ונסון זכה בגראמי על הסינגל "Cliffs of Dover" בשנת 1991, בנוסף למועמדות על אלבום הרוק האינסטרומנטלי הטוב ביותר.
ג'ונסון לא הוציא אלבום נוסף אלא לאחר שש שנים. האלבום, "Venus Isle", יצא בספטמבר 1996 ולא עמד בהיקף ההצלחה של קודמו, מה שמנע ממנו בסופו של דבר להחזיק בחוזה ההקלטות אף עם חברת התקליטים קפיטול רקורדס. או אז, הקים ג'ונסון פרויקט בשם "Alien Love Child", שזיכה אותו בחוזה בחברת ההקלטות של סטיב ואי, "Favored Nations". בעקבות סיבוב הופעות שערך במסגרת הרכב G3 עם ג'ו סטריאני וסטיב ואי בשנת 1997, מכירות האלבום G3: Live in Concert זכו להצלחה.
ג'ונסון הוציא בשנת 2002 את אלבומו "Souvenir" תחת חברת תקליטים שבבעלותו, "Vortexan Records", ובשנת 2004 הוזמן ג'ונסון להופיע לצד אריק קלפטון בפסטיבל קרוסרודס.
ב-2005 חברת הגיטרות פנדר הוציאה דגם של הפנדר סטראטוקסטר מדגם שנקרא על שמו, אריק ג'ונסון, מתוך סדרת גיטרות חתומות של אמנים. הגיטרה נבנתה לפי דרישותיו של אריק ג'ונסון.
דיסקוגרפיה > אלבומי סולו

1978 Seven Worlds (עיבוד מחודש - 1998)
1986 Tones
1990 Ah Via Musicom
1996 Venus Isle
2002 Souvenir
2005 Bloom
2005 Live from Austin, TX
2010 Up Close
דיסקוגרפיה > אלבומי להקות

1970 Perpetuum Mobile (מריאני)
1975 Electromagnets (להקת Electromagnets)
2000 Live and Beyond (להקת Alien Love Child)
2006 Electromagnets 2 (להקת Electromagnets)
הערות שוליים

↑  www.medleyville.us: STORYTIME: ERIC JOHNSON
↑  http://omahacityweekly.com/article.php?id=199
↑  http://www.starpolish.com/news/article.asp?id=633
| G3 |
| --- | --- | --- |
| גיטריסט ראשון | ג'ו סטריאני |  |
| גיטריסט שני | סטיב ואי • קני ויין שפרד • אולי ג'ון רות' |  |
| גיטריסט שלישי | אריק ג'ונסון • פול גילברט • אדריאן לג • אינגווי מלמסטין • ג'ון פטרוצ'י • רוברט פריפ • מייקל שנקר |  |
| דיסקוגרפיה | G3: Live in Concert • G3: Live in Denver • G3: Live in Tokyo |  |
| --- | --- |
בקרת זהויות :  BnF: cb14043290m (data)  GND: 134418670  ISNI: 0000 0001 0784 8651  LCCN: no98120834  MusicBrainz: b53868c8-3654-41d3-91db-3c5a1237f0c3  NKC: js20060331007  NTA: 098255657  SNAC: w63n39f0  SUDOC: 086267981  VIAF: 84247791   WorldCat (עם VIAF): 84247791
אריק גוצ'אל

אריק גוצ'אל (בפולנית: Eryk Goczał; נולד ב-6 בנובמבר 2004) הוא נהגי מרוצי ראלי פולני המתחרה באליפות העולם בראלי-רייד בקטגוריית SSV (T4). גוצ'אל הוא המתחרה הצעיר ביותר והזוכה הצעיר ביותר בתולדות ראלי דקר לאחר שניצח את הקטגוריה בה התחרה בשנת 2023.
קריירת מרוצים

גוצ'אל החל להשתתף במרוצי ראלי בשנת 2019 כשהוא נוהג במכונית אפס באירועים שונים של אליפות פולין בראלי-רייד ובאחה אירופה. בשנת 2021 החל להתחרות באליפות פולין בדריפט. שנה לאחר מכן זכה באליפות.
בינואר 2023 התחרה לראשונה בראלי דקר בקבוצה של אביו, מרק גוצ'אל. במהלך המרוץ הוא קבע מספר שיאים: המתחרה הצעיר ביותר שמתחיל את התחרות, שמנצח סטייג' ושמנצח את הקטגוריה. הוא פתח בצורה טובה את ראלי דקר 2024 והוביל מתחילת המרוץ ועד ליום המנוחה, כשהוא מנצח בארבעה סטייג'ים במהלך השבוע. במהלך סוף השבוע נמצא ברכבו חלק במצמד שלא תאם את התקנות של הפדרציה הבין-לאומית לרכב והוא נפסל מהמרוץ.
תוצאות > ראלי דקאר

| שנה | קטגוריה | יצרן | מיקום | ניצחונות בסטייג'ים |
| --- | --- | --- | --- | --- |
| 2023 | SSV | Can-Am | 1 | 4 |
הערות שוליים

↑  Eryk Goczal receives licences ahead of Dakar 2023, The Checkered Flag, 27 October 2022
↑  2023 Dakar Rally: 18-year-old Eryk Goczal fends off Baciuska for T4 win, The Checkered Flag, 19 January 2023
↑  Dakar disqualifies T3 leader for technical infringement , Motorsport.com, 14 January 2024
ארנסט היינריך ובר

| --- | --- |

 לידה:  24 ביוני 1795 ויטנברג, נסיכות הבוחר מסקסוניה, האימפריה הרומית הקדושה 
 פטירה:  26 בינואר 1878 (בגיל 82) לייפציג, ממלכת סקסוניה, הקיסרות הגרמנית 
 ענף מדעי:  פיזיולוגיה, רפואה 
 מקום מגורים:  ויטנברג 
 מקום לימודים:  אוניברסיטת לייפציג  אוניברסיטת האלה-ויטנברג 
 מנחה לדוקטורט:  יוהאן כריסטיאן רוזמולר 
 מוסדות:  אוניברסיטת לייפציג 
 תלמידי דוקטורט:  רודולף בוכהיים, August Edmund Segnitz, Leo Ludwig Ferdinand Krokisius 
 פרסים והוקרה:  חבר זר של החברה המלכותית (19 ביוני 1862)  אות מסדר ההצטיינות במדעים ואמנויות של גרמניה 
 
ארנסט היינריך ובר (בגרמנית: Ernst Heinrich Weber;‏ 24 ביוני 1795, ויטנברג – 26 בינואר 1878, לייפציג) היה רופא, פיזיולוג ואנטומיסט גרמני הנחשב למייסד הפסיכולוגיה הניסויית.
תולדות חייו ופועלו

ובר היה בנו של התאולוג מיכאל ובר (1754–1833), ואחיהם של הפיזיקאי וילהלם אדוארד ובר (1804–1891) ושל הפיזיולוג והאנטומיסט אדוארד פרידריך ובר (1806–1871).
למד רפואה באוניברסיטת ויטנברג. בשנת 1817 השלים את מחקר ההביליטציה שלו, וב-1818 מונה לפרופסור חבר לאנטומיה השוואתית באוניברסיטת לייפציג. בשנת 1821 נתמנה לפרופסור מן המניין לאנטומיה (משׂרה שבה כיהן עד 1871), ובין השנים 1840–1866 כיהן גם כפרופסור לפיזיולוגיה.
בסביבות 1860 עבד ובר בשיתוף עם גוסטב תאודור פכנר (1801–1887) על מחקר בתחום התפיסה האנושית, שהניח את היסודות לפסיכופיזיקה, והיה הראשון אשר תיאר באופן כמותי את הקשר בין גירוי לתפיסה – מה שהוביל לניסוח חוק ובר-פכנר.
סביב פרישתו מהאקדמיה, בשלהי שנות ה-60 ובראשית שנות ה-70 של המאה ה-19, גילה ובר עם אחיו אדוארד פרידריך את התפקיד המעכב של העצב התועה (עצב הגולגולת ה-10).
ב-1859 זכה בעיטור פור לה מריט. ב-1871 הוענק לו תואר "אזרח כבוד" של העיר לייפציג.
בראשית 1878 נפטר בלייפציג.
פרסומיו

Anatomia comparata nervi sympathici cum tabulis aeneis. Reclam, Leipzig 1817.
De systemate nerveo organico. Leipzig 1817.
De aure et auditu hominis et animalium. Leipzig 1820.
Tractatus de motu iridis. Glück, Leipzig 1821. (עם ארנסט ויליש)
Nonnulla de venaesectionis in organismum universum vi et in curanda nominatim inflammatione usu. Hirschfeld, Leipzig 1823.
De strato musculoso tunicae venarum mediae in quibusdam mammalibus majoribus indagato. Staritz, Leipzig 1823. (עם קארל פרידריך וייגל)
De zostere. Leipzig 1825.
De febre puerperali. Leipzig 1825.
Wellenlehre auf Experimente gegründet oder über die Wellen tropfbarer Flüssigkeiten mit Anwendung auf die Schall- und Lichtwellen. Fleischer, Leipzig 1825. (עם וילהלם ובר)
Observatio tumoris et ossificationis cerebelli. Leipzig 1826.
Dissertatio inauguralis medica eclampiam gravidarum parturientium et puerperarum sistens. Leipzig 1831.
De Pulsu, Resorptione, Auditu Et Tactu. Annotationes Anatomicae Et Physiologicae. Koehler, Leipzig 1834.
Zusätze zur Lehre vom Baue und den Verrichtungen der Geschlechtsorgane. Weidmann, Leipzig 1846.
De hepatis ranarum structura et functiones observationes novae. Leipzig 1848.
Annotationes anatomicae et physiologicae. programmata collecta fasciculi tres. Koehler, Leipzig 1851.
Die Lehre vom Tastsinne und Gemeingefühle auf Versuche gegründet. Vieweg, Braunschweig 1851.
ראו גם

חוק ובר-פכנר
אסלאם (מפלגה)

| --- | --- |

 מדינה:  בלגיה 
 מייסד:  Redouane Ahrouch 
 תקופת הפעילות:  2012–הווה (כ־12 שנים) 
 אידאולוגיות:  אסלאמיזם שמרנות דתית
 מטה:  בלגיה 
 www.islam2012.be
 
אסלאם היא מפלגה אסלאמיסטית בבלגיה אשר מטרתה המרכזית היא להשליט שריעה על כל בלגיה ולהפוך אותה למדינה מוסלמית. המטרות הפוליטיות של המפלגה בשלב הראשון הן חיוב הפרדה בין גברים לנשים בתחבורה ציבורית, חיוב על המגזר הציבורי לספק לעובדיו בשר חלאל, ועידוד (אך לא חיוב) של נשים לעטות חג'אב.
היסטוריה

מפלגת אסלאם זכתה בשני מושבים בבחירות של 2012, אחד במולנבק ואחד באנדרלכט.
בבחירות של 2018 היא הפסידה את המושב של מולנבק והרשימה באנדרלכט נפסלה כך שבפועל נותרה ללא מועמדים מכהנים.
הערות שוליים

↑  "Partij Islam wil islamitische staat in België en vrouwen en mannen apart op de bus". hln.be (בהולנדית (פלמית)). נבדק ב-2018-04-07.
↑  "Mannen en vrouwen apart op de bus: opmerkelijk voorstel van Islam-partij stuit op felle kritiek". hln.be (בהולנדית (פלמית)). נבדק ב-2018-04-07.
↑  "Belgium's Islam Party, a cause for concern- La Croix International". international.la-croix.com.
↑  "Elections 2018: le parti Islam n'a obtenu aucun élu!". sudinfo.be (בצרפתית). 2018-10-14. נבדק ב-2019-08-24.
| --- | --- |
בקרת זהויות :  VIAF: 5237148997646559870007   WorldCat (עם VIAF): 5237148997646559870007 
ערך זה הוא קצרמרבנושא מפלגות ובנושא בלגיה. אתם מוזמנים לתרום לוויקיפדיה ו.
אסף פורת

| --- | --- |

אסף פורת, 1962 לערך
 לידה:  1946 (בן 78 בערך)
 מידע כללי
 מדינה:  ישראל ישראל
 ספורט
 ענף ספורט:  שחייה
 תת-ענף:  סגנון פרפר
אסף פורת (נולד בשנת 1946) הוא שחיין עבר ישראלי, אלוף ישראל במשחה ל-200 מטר פרפר (1964) ושיאן ישראל במשחי הפרפר (50 מטר, 100 מטר ו-200 מטר פרפר).
ביוגרפיה

פורת גדל בקיבוץ נוה איתן והתאמן בקבוצת השחייה של קיבוצו ובקבוצת הפועל בקעת בית שאן.
ביוגרפיה > 1961

באליפות ישראל בשחייה לנוער שנערכה בקיבוץ אושה ב-30 בספטמבר 1961 זכה פורת במדליית זהב במשחה ל-100 מטר פרפר בשיא ישראלי חדש של 1:06.4 דקות, שיפור לשיא של יצחק לוריא (1:07.5 דקות).
ביוגרפיה > 1962 > שיאן ישראל

בתחרות שנערכה באושה ביוני 1962 קבע פורת במשחה ל-100 מטר פרפר שיא ישראלי חדש של 1:06.1 דקות, שיפור לשיא הקודם
1:06.3 דקות. חודש לאחר מכן, בתחרות שנערכה שוב בקיבוץ אושה ביולי אותה שנה הוא קבע במשחה ל-100 מטר פרפר שיא ישראלי חדש של 1:05.3 דקות ובמשחה ל-200 מטר פרפר שיא ישראלי חדש נוסף של 2:28.0 דקות, שיפור לשיא של גרשון שפע (2:33.2 דקות).
פורת נבחר יחד עם עוד שני שחיינים, גרשון שפע וגלי להב, לייצג את ישראל במשחקי אסיה שנערכו בג'קרטה אינדונזיה בסוף אוגוסט אותה שנה, אך בשל לחץ ערבי כבד נמנעה השתתפותם של ספורטאים מישראל במשחקים.
באליפות ישראל ישראל בשחייה שנערכה באוקטובר אותה שנה הוא זכה במדליית כסף במשחה ל-200 מטר פרפר בתוצאה של 2:29.2 דקות, אחרי אברהם מלמד מהפועל גוש זבולון (2:27.5 דקות) ולפני גרשון שפע (2:35.2 דקות).
ביוגרפיה > 1963

באליפות ישראל בשחייה שנערכה בשנת 1963 זכה פורת במדליית כסף במשחה ל-200 מטר פרפר בתוצאה של 2:31.9 דקות, אחרי גרשון שפע (2:29.8 דקות) ולפני אברהם מלמד מהפועל גוש זבולון (2:33.7 דקות).
ביוגרפיה > 1964 > אלוף ישראל

באליפות ישראל שנערכה בקריית טבעון בסוף ספטמבר 1964 זכה פורת במדליית זהב במשחה ל-200 מטר פרפר בתוצאה של 2:37.4 דקות, לפני אריה לוריא	מהפועל גבעת ברנר (2:49.5 דקות) ורפאל לדנר מהפועל תל אביב (2:50.0 דקות).
הערות שוליים

↑  ש. מוזר, שחייני גוש זבולון זכו באליפות הנוער הוצבו שני שיאים ארציים לבוגרים ולנוער, דבר, 1 באוקטובר 1961
↑  3 שיאים ישראליים בשחייה בתחרויות שהיו בבריכת אושה, דבר, 10 ביוני 1962
↑  5 שיאים בבריכת אושה, דבר, 15 ביולי 1962
↑  ארבעה שיאים לאומיים באליפות השחייה בחיפה, למרחב, 14 באוקטובר 1962
↑  שלמה מוזר, שיאים לבוגרים ולנוער באליפות הלאומית בשחייה שהתקיימה בסוף השבוע בחיפה, דבר, 6 באוקטובר 1963
↑  גרטל וזלץ - גיבורי אליפות השחייה, על המשמר, 29 בספטמבר 1964
↑  משה גרטל ודורית זלץ בלטו באליפות ישראל בשחייה, חרות, 29 בספטמבר 1964
ארנסט הילייר

ארנסט הילייר (באנגלית: Joachim Andre Henry) הוא פוליטיקאי מסנט לוסיה, המכהן כחבר בית האספה של סנט לוסיה.
ביוגרפיה

בשנת 1990 קיבל הילייר תואר ראשון במדעי המדינה ובסוציולוגיה מאוניברסיטת איי הודו המערבית. בשנת 1995 קיבל תואר שני בפילוסופיה מאוניברסיטת קיימברידג'. הוא עשה דוקטורט בבית הספר לכלכלה של לונדון.
קריירה

בשנים 1997–1999 שימש כנספח לראש הממשלה ד"ר קני אנטוני.
בשנת 1999 הפך הילייר למזכיר קבוע במשרד הנוער והספורט. בשנים 2009–2012 שימש כמנהל מועצת הקריקט של הודו המערבית. הילייר שימש גם כנציב העליון של בריטניה בסנט לוסיה.
הנרי הוא סגן יו"ר מפלגת העבודה של סנט לוסיה, תפקיד בו החל לכהן בספטמבר 2019.
בבחירות 2016 התמודד מטעם דרום קסטריז על מקום בבית האספה של סנט לוסיה, בית הנבחרים התחתון. בבחירות, שנערכו ב-6 ביוני 2016, ניצח הילייר את יריבו רוברט קנדי לואיס, שהחזיק בכיסא בבית האספה מאז 2006. הילייר ישב בספסלי האופוזיציה, עד לניצחון המוחץ של מפלגתו בבחירות הכלליות ב-2021, בהן שמר על כסאו.
הערות שוליים

↑  "Jamaica Gleaner Online". old.jamaica-gleaner.com. נבדק ב-2021-07-31.
↑  "Hilaire confirmed as new WICB CEO". www.guardian.co.tt (באנגלית). נבדק ב-2021-07-31.
↑  "Jamaica Observer Limited". Jamaica Observer. נבדק ב-2021-07-31.
↑  "Hilaire to quit top WICB job for diplomatic posting". Guyana Chronicle (באנגלית אמריקאית). נבדק ב-2021-07-31.
↑  "Ernest Hilaire - From Cadet to High Commissioner - A Dream Fulfilled | International Magazine Kreol" (באנגלית אמריקאית). נבדק ב-2021-07-31.
↑  "Hilaire, Edward elected SLP Deputy Political Leaders". Loop News. נבדק ב-30 ביולי 2021. {{cite web}}:  (עזרה)
↑  Editorma (2019-10-01). "St Lucia Labour Party gears up for general election". Caribbean News Global (באנגלית בריטית). נבדק ב-2021-07-31.
↑  "UWP wins Saint Lucia elections". St. Lucia Times News (באנגלית אמריקאית). 2016-06-06. נבדק ב-2021-07-31.
↑  "SLP Wins Landslide Victory In Saint Lucia Elections". St. Lucia Times News (באנגלית אמריקאית). 2021-07-27. נבדק ב-2021-07-31.
ערך זה הוא קצרמרבנושא פוליטיקאים. אתם מוזמנים לתרום לוויקיפדיה ו.